Η **Νίκη Παζαρέντζου** είναι ελληνίδα ηθοποιός γεννημένη στη Θεσσαλονίκη στις 6 Απριλίου του 1957 και είναι απόφοιτη της Ανωτέρας Δραματικής Σχολής του Κρατικού Θεάτρου Βορείου Ελλάδος. Υπήρξε υπότροφος του ΙΚΥ και ζει στην Αθήνα.

  

Σπούδασε Ιταλική Φιλολογία στο Αριστοτέλειο Πανεπιστήμιο Θεσσαλονίκης. Γνωρίζει ιταλικά, γαλλικά, γερμανικά και ελάχιστα αγγλικά. Συνεργάστηκε με την Παιδική Σκηνή της Μ. Σοΐδου ως παιδί-ταλέντο. Παρακολούθησε σεμινάρια χορού, τραγουδιού και θεατρικής πράξης στη Νέα Υόρκη και στην Ευρώπη. Έχει εργασθεί στο θέατρο, την τηλεόραση, τον κινηματογράφο, το ραδιόφωνο και το τραγούδι. Διδάσκει υποκριτική και δραματοποιημένη έκφραση. Ως δημοσιογράφος συνεργάστηκε με την εφημερίδα "ΜΑΚΕΔΟΝΙΑ" και το περιοδικό "ΕΠΙΛΟΓΕΣ". Το όνομά της συμπεριλαμβάνεται στο υπό έκδοση "WHO IS WHO" των σημαντικότερων ελληνίδων. Στο θέατρο διακρίνεται πρωταγωνιστώντας το 1979 ως Χουχού στο έργο του Γ. Μανιώτη "Ο ΛΑΚΚΟΣ ΤΗΣ ΑΜΑΡΤΙΑΣ" σε σκηνοθεσία Λ. Τριβιζά, το 1984 στο ΚΘΒΕ στον μονόλογο της Κ. Μητροπούλου "ΜΕ ΤΟ ΝΟΜΟ", το 1986 ως Mπέκμπικ στο "MIKΡΟ ΜΑΧΑΓΚΟΝΥ" του Μπ. Μπρεχτ σε σκηνοθεσία Gr. Ζrott (συνεργασία Ανατολικής Γερμανίας-Ελλάδας). Στην τηλεόραση πρωτοεμφανίστηκε το 1980 συμπρωταγωνιστώντας ως Σουλτάνα στη σειρά "ΛΩΞΑΝΤΡΑ". Τελευταία της εμφάνιση ως Περσεφόνη στη σειρά "ΣΚΟΝΙΣΜΕΝΑ ΣΥΝΝΕΦΑ". Στον κινηματογράφο, μεταξύ άλλων συμπρωταγωνίστησε το 2000 στην ταινία "ΑΝΤΟΝΙΟ FATE UN BEL SORRISO" σε σκηνοθεσία Αnna di Francisca (ιταλογαλλοελληνικής συμπαραγωγής). Επίσης, έγραψε το Θεατρικό Έργο "ΑΠΕΛΠΙΣΜΕΝΗ ΙΔΙΟΚΤΗΣΙΑ" και μια σειρά παραμυθιών με τίτλο "ΤΑ ΠΑΡΑΜΥΘΙΑ ΤΗΣ ΓΙΑΓΙΑΣ ΑΥΓΟΥΛΑΣ". Έκανε επίσης διαφημίσεις τηλεοπτικές, ραδιοφωνικές και μεταγλωττίσεις. 

ΚΑΡΙΕΡΑ:

(1964) Παιδική Σκηνή της Μαίρης Σοΐδου

(1974) Ραδιόφωνο ΥΕΝΕΔ, θεατρικά ραδιοφωνικά. Δική της Ραδιοφωνική εκπομπή με τους Γ. Τζιότζιο και Σ. Τσιτουρίδη, με τίτλο "Νυχτερινοί Μουσικοί Περιπάτοι"

(1975-1976) Φοιτητικός Όμιλος Θεάτρου Κινηματογράφου (Φ.Ο.Θ.Κ.) "Βάκχες", σε σκηνοθεσία Κ. Αντωνιάδου, "Χωρίς Συμμετοχή", ταινία μικρού μήκους του Κ. Παπάζογλου, ταινία μεγάλου μήκους "Μάης" του Τ. Ψαρρά

(1977) "Αντιγόνη" από τη Θεατρική Ομάδα "Αντίλογος"

(1978-1979) ΘΕΣΣΑΛΙΚΟ ΘΕΑΤΡΟ: "Τα καινούργια ρούχα του Βασιλιά", σκην. Κ. Τσιάνος. "Αγγέλα" του Γ. Σεβαστίκογλου σε σκην. Δ. Χρονόπουλου

(1979) "Ο λάκκος της αμαρτίας" του Γ. Μανιώτη σε σκην. Λ. Τριβιζά

(1979-1980) Σήριαλς: "Λωξάντρα" σε σκην. Γ. Γρηγορίου (υποδύεται τη "Σουλτάνα"), "Από την κωμωδία στο δράμα", "Κόντρα στον Άνεμο" σε σκην. Κ. Κουτσομύτη, "Πορεία 090" σε σκην. Τ. Ψαρρά, "Το μυθιστόρημα των τεσσάρων" σε σκην. Κ. Ζώη

(1980) ΘΕΑΤΡΟ ΒΕΜΠΟ: "Μιουζικ-χωλ αλα GREECE" σε σκην. Σ. Γιούλη

(1981) ΘΕΑΤΡΙΚΟ ΕΡΓΑΣΤΗΡΙ ΘΕΣΣΑΛΟΝΙΚΗΣ: "Βεγγέρα" και "Γάμοι Μικροαστών" σε σκην. Γ. Ρεμούνδου. Ταινία μεγάλου μήκους "Εργοστάσιο" του Τ. Ψαρρά. Album L.P. "Ομήρου Οδύσσεια" σε σύνθεση Γ. Γεωργιάδη

(1981) ΚΡΑΤΙΚΟ ΘΕΑΤΡΟ ΒΟΡΕΙΟΥ ΕΛΛΑΔΟΣ: "Κυρία Σουρτα-φέρτα" σε σκην. Π. Παναγόπουλου

(1982) "Γύπαρης" σε σκην. Μ. Βοσταντζή

(1982-1983) "Το τελευταίο αγριοπερίστερο" σε σκην. Π. Παναμά, "Λυσιστράτη" σε σκην. Α. Βουτσινά στα Αρχαία Θέατρα Επιδαύρου, Ηρώδειο, Φιλίππων κλπ. 

(1983-1984) "Δράκος" σε σκην. Π. Χαρίτογλου, "Άγνωστος Στρατιώτης" σε σκην. Κ. Φαρμασώνη, "Όμνιμπους" θεατρικό μονόπρακτο στην τηλεόραση, σε σκην. Γ. Χατζιδάκη

(1984-1985) "Με το νόμο" σε σκην. Μ. Φουρτωτήρα

(1985) "Ικέτισσες", σε σκην. Κ. Μπάκα στα Αρχαία Θέατρα Επιδαύρου, Ηρώδειο, Φιλίππων κλπ.

(1985-1986) ΘΕΑΤΡΟ ΑΚΡΟΠΟΛ: "Είμαστε όλοι θεατές" σε σκην. Φ. Μεταξόπουλου, "Ο Αλή Πασάς και οι 40 ψεύτες" σε σκην. Φ. Μεταξόπουλου. Ταινία μεγάλου μήκους "Άλκηστις" του Τ. Λυκουρέση

(1986) "Μικρό Μαχάγκονυ" σε σκην Cr. Zrott. Σήριαλ "Χωρίς φλας" σε σκην. Ν. Κουτελιδάκης

(1986-1987) "Ο θάνατος του Ταρέλκιν" σε σκην. Χ. Τσάγκα

(1987-1988) "Βαγγελίτσα πάρ'την γκλίτσα" σε σκην. Α. Βαγενά

(1988) "Κόλαξ" σε σκην. Γ. Γραμματικού. Θεατρικό μονόπρακτο στην τηλεόραση "Ε! εσείς οι απ'έξω", σε σκην. Ε. Βασιλικιώτη. Σήριαλ "Το μπουλούκι" σε σκην. Τ. Ψαρρά

(1989) "Πλούτος" σε σκην. Ν. Περέλη

(1989-1990) Παραδίδει μαθήματα-σεμινάρια ορθοφωνίας σε ραδιοφωνικούς σταθμούς: "Αμερικάνικο Ντοκιμαντέρ" σε σκην. Π. Κέκα

(1989-1990) Σήριαλ "Επιθεώρηση-Επιθεώρηση" σε σκην. Λαζαρίδη. Ραδιόφωνο "Το θέατρο της νύχτας" (ΕΡΑ) παραγωγής Φραγκουδάκη, Ταινία "Ο πανταχού παρών" σε σκην. Γ. Σκαλενάκη. Σήριαλς: "Άγγελος κατά λάθος" σε σκην. Μ. Παπανικολάου, "Οικογένεια Μουσαμά" σε σκην. Αρζόγλου-Κιμούλη

(1991) "Ευγένιος και Κυκνένια" σε σκην. Γ. Ρεμούνδου. Σήριαλ "Οι τελευταίοι εγγονοί" σε σκην. Ν. Κουτελιδάκη

(1992-1993) Σήριαλς: "Επτά κακά της μοίρας" σε σκην. Γ. Κωνσταντίνου, "Παράλληλοι δρόμοι" σε σκην. Φρ. Καραμποτ, "Βαμμένα κόκκινα μαλλιά" σε σκην. Κ. Κουτσομύτη, "13ο Κιβώτιο" σε σκην. Τ. Ψαρρά και "Πρωτοχρονιάτικο σόου" του Mega Channel

(1993-1994) ΘΕΑΤΡΟ ΔΕΛΦΙΝΑΡΙΟ: "Είπα ξείπα και μαύρη τρύπα" σε σκην. Β. Σειληνού. Ντοκιμαντέρ "Ελληνικές Παραλίες" σε σκην. Π. Κέκα με προορισμό Αμερική και Ευρώπη 

(1994-1996) Σκονισμένα σύννεφα σε σκην. Α. Γεωργαντά

(1997-1998) ΔΗ.ΠΕ.ΘΕ Ρούμελης: "Αφελής" σε σκην. Π. Σκουρολιάκου

(1998-1999) Δημοσιογραφεί στην εφημερίδα "Μακεδονία" και στο περιοδικό "Επιλογές" της Θεσσαλονίκης

(1999-2000) ITALIA FILM "Antonio fate un bel sorriso" σε σκην. Anna di Francisca. Σήριαλ "...και ύστερα ήρθαν οι μέλισσες" σε σκην. Κ. Κουτσομύτη

(1999-2000) Διδάσκει στην Ανωτέρα Δραματική Σχολή του Γ. Ροντίδη Υποκριτική και Ορθοφωνία

(2000-2001) Διδάσκει δραματοποιημένη έκφραση σε σχολές χορού και πολιτιστικούς συλλόγους Δήμων 

(2001-2002) ΚΘΒΕ: "Γερνάω επιτυχώς" σε σκην. Σ. Χατζάκη

(2003-2004) Διδάσκει στην πρωτοβάθμια εκπαίδευση στα 1ο, 2ο & 3ο Δημ. Σχολεία Πεύκων Θεσσαλονίκης (Δημιουργική Γραφή - Θεατρικό Παιχνίδι)

ΣΥΓΓΡΑΦΗ: 

(2004-2005) Συγγραφή του Θεατρικού Έργου "Απελπισμένη Ιδιοκτησία" και μιας Σειράς Παραμυθιών αποτελούμενη από 7 παραμύθια με τίτλο "Τα Παραμύθια της Γιαγιάς Αυγούλας"

(2005-2018) Ασχολείται εθελοντικά ως Σύμβουλος Δραματοθεραπείας και Φιλοσοφίας

ΠΟΛΙΤΙΚΗ:

Υπήρξε υποψήφια Δημοτική Σύμβουλος στον Δήμο Θεσσαλονίκης στο ψηφοδέλτιο του Α. Σαχίνη "Θεσσαλονίκη τώρα" στις Δημοτικές Εκλογές του 2002